el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el es en en el en el el el el el el el en el el el el el el el fr el zh el zh el zh el en el en el en el en el en el en el en el en el en el en el en el el el el el en el el el el el en el en
Την επιθυμία του να αρχίσει η νέα ποδοσφαιρική περίοδος και να ολοκληρωθεί μόνο με Κύπριους διαιτητές, εξέφρασε ο πρόεδρος της ΚΟΠ Γιώργος Κούμας σε μήνυμά του με την ευκαιρία της έναρξης των εργασιών του ετήσιου Σεμιναρίου Διαιτησίας.
Ξεκαθάρισε, για άλλη μια φορά, πως η κάθοδος ξένων διαιτητών στην περσινή χρονιά, είχε ως στόχο να θωρακίσει τη διαιτησία μας και σε καμία περίπτωση δεν επρόκειτο για απόσυρση της εμπιστοσύνης της ΚΟΠ προς τον Κύπριο διαιτητή.
Ο πρόεδρος της Ομοσπονδίας, τόνισε τη σημαντικότητα της νέας χρονιάς που συνεχίζεται εν μέσω πανδημίας, με τις ανυπολόγιστες ζημιές σε όλα τα επίπεδα και τους κάλεσε ως θεματοφύλακες του τίμιου παιχνιδιού, να αναλάβουν τις ευθύνες τους για να φέρουν σε πέρας την αποστολή τους.
Αναλυτικά ο χαιρετισμός του Προέδρου της ΚΟΠ στην έναρξη του σεμιναρίου διαιτησίας:
Αγαπητοί φίλοι και φίλες,
Σας καλωσορίζω στο φετινό καλοκαιρινό σεμινάριο διαιτησίας, με την ευχή να αποτελέσει το εφαλτήριο για μια συναρπαστική ποδοσφαιρική χρονιά, με νικητές το ποδόσφαιρο, τις αρχές και τις αξίες που πρεσβεύει το άθλημα και σίγουρα νικητή αυτόν που παρουσιάζεται πιο έτοιμος και ικανός στο γήπεδο.
Εν μέσω πανδημίας, συνεχίζουμε όλοι να προετοιμαζόμαστε για τη νέα σεζόν, γνωρίζοντας τους περιορισμούς και τα μέτρα κατά της διασποράς του κορωνοϊού που έχουν επιβληθεί σε όλο το κόσμο. Οι επιπτώσεις και οι αλλαγές είναι πρωτόγνωρες και σοβαρές.
Ανθρώπινες ζωές χάνονται καθημερινά, οι κοινωνικές και οικονομικές ζημιές είναι ανυπολόγιστες. Η ζωή έχει αλλάξει αλλά η ζωή συνεχίζεται, έστω και υπό αυτές τις συνθήκες. Πρέπει να μάθουμε να ζούμε με τον κορωνοϊό και αυτό είναι το μήνυμα που στέλνει το ποδόσφαιρο προς την κοινωνία.
Θωρακίζουμε και προστατεύουμε τους εαυτούς μας, τις οικογένειες μας, τα αγαπημένα μας πρόσωπα και γενικότερα τους συνανθρώπους μας. Θωρακίζουμε το άθλημα που υπηρετούμε. Το ποδόσφαιρο είναι ζωντανός οργανισμός, πρωτοπόρος και μαχητής σε κάθε δοκιμασία που βρίσκεται μπροστά μας. Συλλογικά και ατομικά λαμβάνουμε τα μέτρα μας, προσβλέποντας στην έξοδο από μια δύσκολη περίοδο για την ανθρωπότητα που συνεχίζεται για σχεδόν δυο χρόνια.
Μέσα σε αυτό το κλίμα απευθύνομαι προς εσάς ως θεματοφύλακες του τίμιου παιχνιδιού και ως άμεσα υπεύθυνους για την ομαλή διεξαγωγή των ποδοσφαιρικών αναμετρήσεων. Σας καλώ να αναλάβετε τις ευθύνες σας και να επιτελέσετε την αποστολή σας. Ουδείς αλάνθαστος αλλά και ο καθένας υπεύθυνος για τις πράξεις του. Στηρίξαμε έμπρακτα τη διαιτησία και γνωρίζουμε πως πρέπει να κάνουμε υπομονή για να δούμε αποτελέσματα. Αντέχουμε στην άσκηση των όποιων πιέσεων αλλά γνωρίζετε και εσείς πως ο χρόνος δεν είναι ανεξάντλητος.
Η προετοιμασία και η εκπαίδευση των διαιτητών αποτελεί ένα σημαντικό κομμάτι στους σχεδιασμούς της Ομοσπονδίας και επίσης ένα εξίσου σημαντικό κομμάτι στον προϋπολογισμό. Επενδύσαμε και επενδύουμε στην κυπριακή διαιτησία της οποίας ηγείται και φέτος ως επικεφαλής και αποκλειστικά υπεύθυνος για τη λειτουργία του τμήματος ο Μίρολαντ Μάζιτς.
Οι γνώσεις και οι εμπειρίες του από τις κορυφαίες ποδοσφαιρικές διοργανώσεις, αποτελούν εγγύηση ότι οδεύουμε στο σωστό δρόμο. Εμπιστευόμαστε τον Μίρολαντ και τους συνεργάτες που επέλεξε να τον πλαισιώνουν, όπως εμπιστευόμαστε και εσάς ότι θα ανταποκριθείτε σε αυτά που ζητούν και απαιτούν να δουν στο γήπεδο οι εκπαιδευτές σας.
Μέσα σε αυτό το πλαίσιο αναμένουμε ότι, μέσα από την εκπαίδευση που ενισχύεται αλλά και τις εμπειρίες που αποκομίσατε από την περασμένη χρονιά, το VAR θα τύχει ακόμη καλύτερης αξιοποίησης, στηρίζοντας το δύσκολο έργο σας μέσα στον αγωνιστικό χώρο. Επαναλαμβάνω για πολλοστή φορά πως το VAR είναι ένα πολύ καλό εργαλείο που στηρίζει το διαιτητή μέσα στο γήπεδο και κυρίως εκεί που είναι δυνατό να διορθώσει λάθη ή παραλείψεις. Σε καμία περίπτωση, όμως, δεν πρόκειται να αντικαταστήσει τον διαιτητή.
Κατά την περσινή χρονιά πήραμε τη δύσκολη απόφαση σε κάποιο σημείο να καλέσουμε ξένους διαιτητές. Λάβαμε τότε εκείνη την απόφαση για να κρατήσουμε ζωντανή την Κυπριακή διαιτησία μπροστά στις έντονες αντιδράσεις και το κλίμα προκατάληψης. Θωρακίσαμε τη διαιτησία και σε καμία περίπτωση δεν αποσύραμε την εμπιστοσύνη μας προς εσάς.
Αφήνουμε πίσω τη περσινή χρόνια και θεωρούμε πλέον ανούσια την όποια συζήτηση αν τα παράπονα ήταν δικαιολογημένα. Αυτό που μας ενδιαφέρει είναι η ποδοσφαιρική σεζόν που αρχίζει σε λίγες μέρες. Μια χρονιά που θέλουμε να αρχίσει και να τελειώσει με Κύπριους διαιτητές. Μαζί με τους παλαιότερους αλλά και τους νεότερους που ανεβαίνουν να δημιουργήσουμε μια αξιόμαχη ομάδα που να μπορεί τα επόμενα χρόνια να ανταποκριθεί στις ανάγκες των κυπριακών διοργανώσεων, αλλά και να μας εκπροσωπεί επάξια στο εξωτερικό.
Εύχομαι κάθε επιτυχία στις εργασίες του σεμιναρίου και σας περιμένουμε πίσω στα γήπεδα έτοιμους για μια δύσκολη χρονιά που μας περιμένει.